Document ID: 31995R2391

ΚΑΝΟΝΙΣΜΟΣ (ΕΚ) αριθ. 2391/95 ΤΗΣ ΕΠΙΤΡΟΠΗΣ της 11ης Οκτωβρίου 1995 για την τροποποίηση του κανονισμού (ΕΚ) αριθ. 1098/94 για τον καθορισμό των περιφερειακών βασικών εκτάσεων που εφαρμόζονται στο πλαίσιο του καθεστώτος ενίσχυσης για τους παραγωγούς ορισμένων αροτραίων καλλιεργειών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου της 30ής Ιουνίου 1992 για τη θέσπιση καθεστώτος ενίσχυσης για τους παραγωγούς ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 1664/95 της Επιτροπής (2), και ιδίως το άρθρο 12,
Εκτιμώντας:
ότι ο κανονισμός (ΕΚ) αριθ. 1098/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 2416/94 (4), καθορίζει τις περιφερειακές βασικές εκτάσεις που εφαρμόζονται στο πλαίσιο του καθεστώτος ενίσχυσης για τους παραγωγούς ορισμένων αροτραίων καλλιεργειών 7 ότι, στη Γερμανία, έγινε μια αλλαγή στα σύνορα μεταξύ του ομοσπονδιακού κρατιδίου του Βερολίνου και του Βρανδεβούργου 7 ότι, ως εκ τούτου, πρέπει να προσαρμοσθεί η βασική έκταση στα εν λόγω κρατίδια 7 ότι, μετά από αίτηση της Γαλλίας, πρέπει να καθοριστούν νέες βασικές εκτάσεις σύμφωνα με το σχέδιο περιφερειοποίησής τους, χωρίς ωστόσο να αλλάξει η σχετική συνολική βασική έκταση 7 ότι, μετά την πράξη προσχώρηση της Αυστρίας, της Φινλανδίας και της Σουηδίας και την άμεση εφαρμογή του καθεστώτος στήριξης των παραγωγών ορισμένων αροτραίων καλλιεργειών σ' αυτά τα νέα κράτη μέλη πρέπει να καθοριστούν βασικές εκτάσεις σύμφωνα με τα κριτήρια που καθορίζονται στον κανονισμό (ΕΟΚ) αριθ. 1765/92 7 ότι, ως εκ τούτου, είναι αναγκαίο να τροποποιηθεί ο κανονισμός (ΕΚ) αριθ. 1098/94 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της κοινής επιτροπής διαχείρισης για τα σιτηρά, τις λιπαρές ουσίες και τις αποξηραμένες ζωοτροφές,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο παράρτημα του κανονισμού (ΕΚ) αριθ. 1098/94:
1. το στοιχείο σχετικά με τις περιφέρειες που αναφέρονται στο μέρος με τίτλο «Γερμανία» αντικαθίσταται από το στοιχείο που αναφέρεται στο παράρτημα Ι του παρόντος κανονισμού 7 2. το στοιχείο στο μέρος με τίτλο «Γαλλία» αντικαθίσταται από το στοιχείο που αναφέρεται στο παράρτημα ΙΙ του παρόντος κανονισμού 7 3. το στοιχείο του παραρτήματος ΙΙΙ του παρόντος κανονισμού παρεμβάλλεται μετά το μέρος με τίτλο «Κάτω Χώρες» και 4. το στοιχείο του παραρτήματος IV του παρόντος κανονισμού παρεμβάλλεται μετά το μέρος με τίτλο «Πορτογαλία».
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Οκτωβρίου 1995.

Labels: 17
19
6